Fevzije Çamer

Fevziye Camer  është stiliste, modeliste dhe filantrope e njohur shqiptare me origjinë nga Çamëria e lindur më 23 prill 1939 dhe punon e jeton në Stamboll Turqi.

 Biografia 

Babai e gjyshi i saj ishin nga fshati Mazrek i Çamërisë nga një familje që valët e kohës nuk e vunë poshtë si mjaft të tjerë. I ati merrej me tregti kishte hapur një
dyqan në Stamboll, vetë ishin vendosur në një qytet të vogël bregdetar
karshi Stambollit të quajtur Golxhuk. Aty  u rrit zonja Fevzije, aty mësoi fjalët e para në shqip në familje. Aty bisedoi me motrën Feride dhe vëllain Ahmet, i cili më vonë do të bëhej
një inxhinier arkitekt i shquar e do të punonte në Izmir. Motrat të
dyja do të zinin vend në Stamboll në familjet e tyre.

Ajo ruajti me këmbëngulje dhe nuk e ndërroi për asnjë moment
mbiemrin e saj "Çami", identitetin e saj shqiptar, se ndryshoi vetëm
mbaresa "er" që është turke ka hyrë në të, me mbiemrin e rrënjës shqiptare 
"Çami-Çamer". Është kjo një shenjë identiteti, një burim krenarie, 
për këtë personalitet të shqiptarëve jashtë Shqipërisë.

 Jeta profesionale 

Duke parë që "kryeqyteti" i Modave në botë është Parisi, zonja Fevzije
për mbi një dekadë e gjysmë shkoi në Paris dhe aty u njoh me rrënjë me
arritjet më të mira në fushën e modës. Duke parë talentin e saj, pati
dhe oferta nga firmat e njohura në fushën e modës si shtëpitë e modës
"Dior" dhe "Valentino" për të punuar me to e për to, për të
bashkëpunuar.

Vetë zonja Fevzije Çamer në lidhje me këtë shprehet në një intervistë të fundit të saj: 
"Puna ime është shumë origjinale dhe kur më kanë bërë këtë ofertë unë kam kërkuar që nëse punoj për ta, emri i firmës të ndryshohej si p.sh. "Dior Çamer", ose "Valentino Çamer".

14 shtator 2008 ajo erdhi në Shqipëri në realizim të një ëndrre të
vjetër të saj për një sfilatë mode me veshjet e saj, si modeliste për
sezonin e beharit. Këtë ajo e realizoi nga 7-14 nëntor 2008 në Javën
Shqiptare të Modës, ku ajo u paraqit e para njëkohësisht në mbyllje të
këtij aktiviteti, ajo performoi në mënyrë të veçantë veç të tjerëve
edhe njëherë me sfilatën e saj me 60 veshjet e përgatitura nga duart e
saj.

 20-21 mars 2013 E pranishme tek “Kosova International Fashion Week”, java e modës më e madhja në rajon në ‘Sheshin 21’ në Prishtinë ku prezantoi modelin e saj të shqiptarsisë si Nënë Tereza.

 Vlerësime 

Në shtypin turk të këtyre 50 vjetëve të fundit emri i saj
nuk është hequr nga faqet e gazetave, revistave dhe jo vetëm të specializuara por në përgjithësi janë me dhjetëra artikuj e fotografi të saj, pa folur për median e folur
radiotelevizive, për emisionet e posaçme që i janë kushtuar të
famshmes stiliste turke Çamer.

Ishte ajo që në mes të viteve ‘90 të shekullit të kaluar, veshi një modeliste
zviceranë me rroba të stilizuara popullore shqiptare dhe fitoi çmimin
e parë në botë në Paris në Festivalin Ndërkombëtar të Modës.

 Lidhje të jashtme 

shtypi ditor
Tv Klan
studim
hoovers.com
Gazeta nga Kosova

Kategoria:Biografi shqiptare
Kategoria:Lindje 1939
Kategoria:Njerëz që jetojnë
Kategoria:Shqiptarë në Turqi